Diari Oficial de la Generalitat Valenciana


Sumari del DOGV 6222, del 09-03-2010 (2010/2627)

RESOLUCIÓ de 5 de març de 2010, del conseller de Solidaritat i Ciutadania, per la qual es modifica la Resolució de 22 de desembre de 2009, per la qual es regula la concessió d'ajudes institucionals a activitats de tipus lúdic, o artístic d'arrelada tradició en els costums del poble valencià, referents a les fogueres alacantines de Sant Joan per a l'exercici 2010.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6222

Data del DOGV
:   09-03-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/2627


Data del document
:   05-03-2010

Organisme emissor
:   Conselleria de Solidaritat i Ciutadania

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 5 de març de 2010, del conseller de Solidaritat i Ciutadania, per la qual es modifica la Resolució de 22 de desembre de 2009, per la qual es regula la concessió d'ajudes institucionals a activitats de tipus lúdic, o artístic d'arrelada tradició en els costums del poble valencià, referents a les fogueres alacantines de Sant Joan per a l'exercici 2010. [2010/2627]  
Per acord del Consell de 19 de febrer de 2010, s'ha previst que en els pressupostos de la Generalitat per a 2010, en la seua línia T4097000, programa 112.90, Participació, Ciutadania i Xarxes Socials, es preveja la concessió genèrica de suport institucional, per un import màxim i global de 46.699,98 euros, a activitats de tipus lúdic o artístic d'arrelada tradició en els costums del poble valencià.  
En conseqüència, i en virtut de les competències assignades per l'article 15 del Decret 19/2009, de 3 de novembre, del president de la Generalitat, pel qual es determinen les conselleries en què s'organitza l'administració de la Generalitat, i del que disposa el Decret 207/2009, de 13 de novembre, del Consell, pel qual s'aprova el Reglament Orgànic i Funcional de la Conselleria de Solidaritat i Ciutadania i d'acord amb el que establix la normativa pertinent de la Llei d'Hisenda Pública de la Generalitat, Text Refós aprovat per Decret Legislatiu de 26 de juny de 1991, del Consell, resolc:  
Modificar la Resolució de 22 de desembre de 2009 (Diari Oficial de la Comunitat Valenciana núm. 6181, d'11 de gener de 2010), per la qual es regula la concessió d'ajudes institucionals a activitats de tipus lúdic, o artístic d'arrelada tradició en els costums del poble valencià, referents a les fogueres alacantines de Sant Joan per a l'exercici 2010, la redacció de les quals passa a ser la següent:   
Primera  
La conselleria de Solidaritat i Ciutadania atorgarà els Premis President de la Generalitat a la comissió i a l'artista autor de la foguera guanyadora del primer premi de la categoria especial en les Festes de Sant Joan d'Alacant, edició de 2010.  
L'artista autor rebrà, com a premi, la quantitat bruta d'onze mil sis-cents setanta-cinc euros (11.675,00 €), a la qual se li practicaran els descomptes i retencions que siguen d'aplicació. En el cas que foren diverses persones físiques els autors, l'import es dividirà per parts iguals per a cada un d'ells.  
La corresponent comissió de la foguera guanyadora rebrà com a premi la quantitat bruta, de tres mil huit-cents noranta-un euros amb seixanta-sis cèntims (3.891,66 €), a la qual se li practicaran els descomptes i retencions que siguen d'aplicació.  
Segona  
La designació de la foguera guanyadora del primer premi de la categoria especial de les Festes de Sant Joan en la seua edició de 2010 competix, en l'ús de les seues atribucions, a la Comissió Gestora de les Fogueres.  
Tercera  
La Comissió Gestora de les Fogueres notificarà, amb la major brevetat possible, a la Direcció General de Ciutadania i Integració, quina ha sigut la foguera guanyadora del primer premi de la categoria especial en l'edició de les Festes de Sant Joan d'Alacant 2010 i el seu autor o autors.  
Esta comunicació s'efectuarà per mitjà de la remissió del document que, segons la seua norma interna de funcionament, es dispose com propi per a tal designació.  
Quarta  
Una vegada identificats els guanyadors dels premis a què es referix la base primera, la Direcció General de Ciutadania i Integració emetrà la resolució nominativa de concessió a favor seu.  
Quinta  
La Direcció General de Ciutadania i Integració requerirà, tant a l'artista autor com a la comissió de la foguera guanyadora de l'esmentat premi perquè, en compliment de la vigent normativa pressupostària, aporten els documents necessaris per a lliurar el premi a favor seu, així com declaració sobre si s'han obtingut altres ajudes o subvencions d'administracions o ens públics diferents de la Conselleria de Solidaritat i Ciutadania per a la mateixa finalitat objecte de col·laboració econòmica per part d'esta última, a l'efecte d'allò que s'ha previst per l'article 47, punt 4, apartat b) del Text Refós de la Llei d'Hisenda Pública de la Generalitat (TRLHPG), en la redacció donada per l'article 20 de la Llei 14/1997, de 29 de desembre, de la Generalitat, de Mesures de Gestió Administrativa i Financera i d'Organització de la Generalitat, posat en relació amb l'article 47.8 del TRLHPG.  
L'acceptació del premi comportarà l'autorització del beneficiari perquè la Direcció General de Ciutadania i Integració obtinga directament dels òrgans administratius corresponents l'acreditació del compliment de les obligacions tributàries i amb la Seguretat Social, i en este cas, el beneficiari no haurà d'aportar les corresponents certificacions. No obstant això, el beneficiari del premi podrà denegar este consentiment, per mitjà de comunicació expressa i escrita en este sentit. En l'esmentat supòsit, hauran d'aportar-se els corresponents certificats emesos per l'Agència Estatal d'Administració Tributària, la Conselleria d'Economia, Hisenda i Ocupació i la Tresoreria de la Seguretat Social, expressius d'estar al corrent en el compliment de les obligacions fiscals i amb la Seguretat Social.  
Sexta  
Després del compliment obligatori dels tràmits administratius i pressupostaris, la conselleria de Solidaritat i Ciutadania farà efectiu l'import del Premi President de la Generalitat a favor dels seus respectius titulars en les quanties disposades en la base primera.  
València, 5 de març de 2010.- El conseller de Solidaritat i Ciutadania: Rafael Blasco Castany.